**Winnie Madikizela-Mandela** (født **Nomzamo Winifred Zanyiwe Madikizela**; 26. september 1936 i eMbongweni ved Bizana i Maputaland-Pondoland i Sør-Afrika, død 2. april 2018 i Johannesburg) var en sørafrikansk politiker som var parlamentsmedlem, visekulturminister og leder for kvinneligaen til African National Congress (ANC). Winnie Mandela regnes som en av de ledende figurene i anti-apartheid-bevegelsen.

Liv og virke
------------

### Bakgrunn

Hun var av xhosafolket og den fjerde av en søskenflokk på åtte; syv piker og én gutt. Foreldrene, Columbus og Gertrude, var begge lærere. Columbus var historielærer og rektor, og Gertrude underviste i hushold. Gertrude døde da Winnie var ni år gammel. Familien ble da brutt opp og barna fikk bo hos forskjellige slektninger.[]

Hun ble utdannet sosionom og sosialarbeider, og ble i ung alder gift med den mye eldre og allerede berømte ANC-aktivisten og senere presidenten i Sør-Afrika Nelson Mandela. 

### Politisk engasjement

Hun markerte seg tidlig som en ledende motstander av landets hvite mindretallsregjering de siste årene av mannens langvarige soning i fengselet (august 1962 – februar 1990).[] I mange av disse årene bodde hun i byen Brandfort i Oranjefristaten og måtte holde seg der, bortsett fra de gangene hun fikk besøke mannen i fengselet på Robben Island.[]

I januar 1989 ble Winnie Mandela beskyldt av sin livvakt, Jerry Richardson, for at hun hadde beordret ham til å bortføre og drepe en påstått informant, den 14 år gamle James Seipei (også kjent som Stompie Moeketsi). I 1991 ble hun idømt seks års fengselsstraff, men straffen ble anket og senere redusert til en bot.

Under overgangen fra apartheid til demokrati, inntok hun en langt mindre forsonende holdning enn mannen mot de hvite tidligere makthaverne.[] Det 38 år gamle ekteskapet endte med separasjon i april 1992 og skilsmisse i mars 1996. Hun tok deretter etternavnet Madikizela-Mandela. Hun ble utnevnt til viseminister for kunst, kultur, vitenskap og teknologi i den første regjeringen etter apartheidstyret (mai 1994), men måtte gå av elleve måneder senere etter beskyldninger om korrupsjon.[]

### Dom for bedrageri

Den 24. april 2003 ble hun funnet skyldig på 43 tiltalepunkter om bedrageri og 25 om tyveri. Hun ble dømt til fem års fengsel.

Like etter domfellelsen sa hun fra seg alle lederverv i ANC, inkludert parlamentsplassen og presidentvervet i ANCs kvinneliga.

I juli 2004 kom ankesaken opp for en høyere domstol i Pretoria. I dommen het det at «forbrytelsene ikke var begått med personlig vinning som hensikt». Dommeren opphevet dommen for tyveri, men opprettholdt den for bedrageri, og reduserte straffen til fengsel i tre år og seks måneder.

Utmerkelser
-----------

I 2017 ble hun tildelt Luthuli-ordenen i sølv.

Referanser
----------

1. ↑   Encyclopædia Britannica Online, Encyclopædia Britannica Online-ID biography/Winnie-Madikizela-Mandela, besøkt 9. oktober 2017[Hentet fra Wikidata]
2. 1 2   Munzinger Personen, Munzinger IBA 00000018164, besøkt 9. oktober 2017[Hentet fra Wikidata]
3. ↑   Internet Movie Database, IMDb-nummer nm0541692, besøkt 15. oktober 2015[Hentet fra Wikidata]
4. ↑   Babelio, oppført som Winnie Mandela, Babelio forfatter-ID 123020[Hentet fra Wikidata]
5. ↑   www.bbc.com[Hentet fra Wikidata]
6. ↑   www.pa.org.za, besøkt 1. februar 2018[Hentet fra Wikidata]
7. ↑  Winnie Winnie Madikizela- Mandela (81) er død
8. ↑  «ANC: We won't dump Winnie». Sunday Times (Sør-Afrika). 27. april 2003.
9. ↑  «Winnie Mandela resigns ANC posts». CNN. 25. april 2003.
10. ↑  «Winnie: No personal gain». News24. 7. mai 2004. Arkivert fra originalen 30. september 2007.  «Arkivert kopi». Arkivert fra originalen 2. juni 2008. Besøkt 18. juni 2007.
11. ↑  «President Jacob Zuma bestows 2017 National Orders Awards | South African Government». *www.gov.za* **(engelsk)**. Besøkt 1. mai 2017.

Eksterne lenker
---------------

* (en) Winnie Madikizela-Mandela – kategori av bilder, video eller lyd på Commons Rediger på Wikidata
* (en) Winnie Madikizela-Mandela på Internet Movie Database Rediger på Wikidata

* (en) Winnie Madikizela-Mandela hos The Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Nationalencyklopedin **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** ICCU **·** BNE **·** CiNii **·** Munzinger (iba)
 |